આ લીમડો વધીને આકાશને આંબવા ઊંચે જવાને બદલે દલાબાપાને ચરણવંદના કરવા ઇચ્છતો હોય, તેમ તેની ડાળિયો ભૂમિ તરફ ઝૂકવા લાગી અને જમીન પર તેની લીલીઘટા પ્રસરવા લાગી. બાપાના બેઠકના આસનની ચારે બાજુ પ્રસરી, વિસ્તરી, મંડપરૂપે લીમતરુ ઠંડો-મીઠો છાંયડો આપવા લાગ્યો. અહીં પણ બાપાને આ તરુવરમાં ભાથીજી મહારાજનાં સૂક્ષ્મ દેહનાં દર્શન થયા, જેથી તેમને આ લીમડાને ‘ભાથીજી મહારાજનો લીમડો’ નામ આપ્યું. એક ભક્તરાજે તો ચેલેન્જ ફેંકી છે, આવો બીજો કોઈ લીમડો મને બતાવો તો અમુક હજાર રૂપિયાનુ ઇનામ આપવામાં આવશે. હજી કોઈએ આવું વૃક્ષ બતાવ્યું નથી.